שולי בן 
   
כי מלאכיו 

  שולי בן, אמן ויוצר מוכשר ממגדל העמק עבר טלטלות רבות בחייו. שהיריעה קצרה מלהכיל...
  "כצפוי,כבן למשפחה חרדית", הוא מספר "הוריי התעקשו על תלמוד התורה. מבית ספר דתי-ממלכתי, עברתי לבית ספר חרדי ונוקשה. הסתגרתי בתוך עצמי. בזמנים קשים כאלו, רק הכתיבה, השירה והציור היו לי למקלט, מהמציאות החדשה.
 בגיל 16 ברחתי מהישיבה. 
שנים ייחלתי לרגע הזה! אמי רכשה לי גיטרה, ולימודי גיטרה במתנ"ס. במקביל, הצטרפתי לתיכון היל"ה. עד לגיוס, סיימתי בגרות, קיבלתי תעודת הצטיינות במשחק, גיטרה, אומנויות לחימה וחשמלאות רכב. 
הייתי חבר בלהקת ווקלס, בהפקת רחל גרוס. כמה זמן אחר כך, הקמתי להקת רוק. הודות לפגישה מוצלחת עם ראש העיר, שנתן הזדמנות ופרגן ליצירה מקורית, השתתפנו באירועים עירוניים רבים. הופענו עוד עשרות פעמים, גם הופעות פרטיות, בכל רחבי הארץ  בהצלחה.
בגיל 27, סיימתי את מסלול ו' בהנהלת צדי צרפתי, בבית הספר "אוברטון" לזמרים. התחלתי את האלבום הראשון שלי. כמו כן, הספקתי להשלים את מסלול ב' אצל הילה בן דוד, מנטורית לזמרים.
ועדיין, לא עצרתי שם. בגיל 29, הכרתי והתאהבתי בשני סגנונות מוזיקליים נוספים: פופ והיפ-הופ. כמו כן, עברתי שינוי מהותי נוסף: מאדם מסורתי, לחילוני. לאחר שנים של חקירות, הגעתי למסקנה הגורפת: רק אני אבחר במה טוב לי להאמין.
 שולי שחרר את האלבום הראשון "חלומות ישנים", שממנו יצאו למדיה התקשורתית הסינגלים  "את כבר לא פה לצידי" "מעל המים" ,"זיכרון מתוק" "משיח"  ,"אהבה גדולה" ,"אני רועד" ,"כאילו זה היה אתמול" ו"חלומות ישנים",שזכו לאהבה גדולה מאמצעי התקשורת, כולל חשיפה בטלוויזיה.האלבום השני: זמר רוקנרול, שוחרר גם הוא. והשלישי: מעבר לפינה. בנוסף הסינגלים המקפיצים "לגמרי", "Roll N Rock" Number One, Love, All Right, נווה מדבר, שיר עצוב
בעקבות ההצלחה שולי לא עוצר. הוא ממשיך  ליצור כמעיין הנובע, ומשחרר סינגל חדש "כי מלאכיו" מילים מתהילים שהולחנו מתוך חיבור עמוק לטקסט המקראי המדהים הזה!

